turjo4nis/wikipedia-bn-dump-20250701 huggingface dataset:
গ্রানাদার ১ম ইসমাইল

আবু'ল-ওয়ালিদ ইসমাইল ইবনে ফারাজ (, ৩মার্চ ১২৭৯৮জুলাই ১৩২৫) ইবেরীয় উপদ্বীপের গ্রানাদা আমিরাত ১৩১৪-১৩২৫ খ্রিস্টাব্দ পর্যন্ত শাসন করা পঞ্চম নসরিয় শাসক। তার মা ফাতিমা বিনতে আল-আহমার এবং নানা দ্বিতীয় মুহাম্মাদ। বর্তমানে আল-দওলা আল-ইসমা'ইলিয়া আল-নাসরিইয়া (ইসমাইলের নাসিরিয় রাজবংশ) নামে পরিচিত সুলতানদের মধ্যে তিনিই ছিলেন প্রথম। ঐতিহাসিকদের মতে, তিনি নিজের শাসনামলে সামরিক বিজয়ের মাধ্যমে আমিরাতের উন্নয়নসাধন করা একজন কার্যকরী শাসক ছিলেন।

সুলতান নসরের শাসনামলে ইসমাইলের বাবা আবু সাঈদ ফারাজের করা এক বিদ্রোহের পর ইসমাইল সিংহাসন দাবী করেন। সুলতান নসর ছিলেন ইসমাইলের মামা। তাদের বাহিনী অজনপ্রিয় নসরকে পরাজিত করে এবং ১৩১৪ খ্রিস্টাব্দের ফেব্রুয়ারিতে আলহাম্রায় ইসমাইলকে সুলতান ঘোষণা করা হয়। তিনি তার শাসনামলের প্রথম কয়েক বছর নসরের সাথে লড়াইয়ে কাটান। ক্ষমতা হারানোর পর প্রাথমিকভাবে নসরকে গুয়াডিক্সের গর্ভনর হিসেবে কাজ করার অনুমতি দেওয়া হয়েছিল। আর সেখান থেকেই তিনি তার সিংহাসন পুনরুদ্ধারের প্রচেষ্টা চালাতে থাকেন।

তথ্যসূত্র

১২৭৯-এ জন্ম
১৩২৫-এ মৃত্যু
১৪শ শতাব্দীর ইউরোপের রাজশাসক
গুপ্তহত্যার শিকার স্পেনীয় ব্যক্তি
১৪শ শতাব্দীর আরব ব্যক্তি
১৪শ শতাব্দীর আন্দালুসের ব্যক্তি
ক্যাটলিন অ্যাশলে

ক্যাটলিন অ্যাশলে (ফোর্ট লর্ডারডেল, ফ্লোরিডা; ২৯শে জুন, ১৯৭১) প্রাক্তন মার্কিন পর্ন অভিনেত্রী। তিনি এভিএন হল অফ ফেমের সদস্য।

পর্ন ইন্ডাস্ট্রি 
সোমালিয়ার মেরিন হিসাবে আট মাস সক্রিয় দায়িত্ব থেকে ফিরে এসে এবং ক্যালিফোর্নিয়ায় চলে আসার পর ১৯৯৩ সালের এপ্রিল মাসে অ্যাশলে তার স্বামী জে অ্যাশলির সাথে পর্নো শিল্পে প্রবেশ করেছিলেন। তাঁর পর্দায় প্রথম উপস্থিতি ছিল বিচ বাম এমেটিয়ার্স ৩২-এ ।

১৯৯৩ থেকে ১৯৯৯ সাল বিস্তৃত তাঁর ক্যারিয়ারে তিনি মোট তিন শতাধিক ছবিতে কাজ করেছেন। অ্যাশলে তাঁর ক্যারিয়ার জুড়ে বিভিন্ন পরামর্শ ও সহায়তার জন্য নিনা হার্টলি এবং দেবি ডায়মন্ডকে প্রকাশ্যে ধন্যবাদ জানিয়েছেন।

পুরস্কার

বহিঃসংযোগ 

 
 
 
 

১৯৭১-এ জন্ম
জীবিত ব্যক্তি
মার্কিন পর্নোগ্রাফিক চলচ্চিত্র অভিনেত্রী
ফ্লোরিডার পর্নোগ্রাফিক চলচ্চিত্র অভিনেত্রী
এভিএন পুরস্কার বিজয়ী
২১শ শতাব্দীর মার্কিন নারী
কাজিরবাগ ইকো পার্ক

কাজিরবাগ ইকো পার্ক ফেনীর কাজিরবাগ এলাকায় সামাজিক বন বিভাগের তত্ত্বাবধানে স্থাপিত একটি সৌন্দর্যমণ্ডিত ইকোপার্ক, এটি স্থাপিত হওয়াতে ফেনীসহ আশেপাশের এলাকার সাধারণ মানুষের জন্য পারিবারিক বিনোদনের সুযোগ সৃষ্টি হয়েছে।

অবস্থান 
কাজিরবাগ ইকো পার্ক ফেনী-পরশুরাম সড়কের পাশে অবস্থিত। ফেনী শহর থেকে মাত্র ৫ কিলোমিটার দূরে অবস্থিত। ফেনীর মহিপাল থেকে প্রায় ৭ কিলোমিটার। ঢাকা, চট্টগ্রাম, নোয়াখালী ও কুমিল্লার লোকজন বাসযোগে মহিপাল পৌঁছে সিএনজি, অটোরিকশা অথবা টমটমে যেতে হবে। ফেনী ট্রাংক রোড বা রেলওয়ে স্টেশন থেকেও সিএনজি, অটোরিকশা অথবা টমটমে যাওয়া যায়

বর্ণনা 

শহর থেকে মাত্র ৫ কি. মি. দূরে ফেনী সদর উপজেলার কাজিরবাগ এলাকায় বন বিভাগের পাঁচ একর জায়গায় মনোরম পরিবেশে নির্মিত হয়েছে এই সবুজশ্যামল ইকোপার্কটি। ইতোমধ্যে পার্কে স্থান পেয়েছে দর্শনার্থীদের বসার বেঞ্চ, ছায়ার জন্য দেওয়া হয়েছে ছাতা, দেখার জন্য রয়েছে হরিণ, বানর, ময়ূর, খরগোশ, তিতির, টার্কি, বনমোরগ, টিয়া-ঘুঘুসহ বিভিন্ন প্রজাতির পাখি, শিশুদের খেলার জন্য শিশু কর্নার, পুকুরে নৌকাভ্রমণ, স্কুল-কলেজের শিক্ষার্থীদের জন্য বোটানিক্যাল গার্ডেন ইত্যাদি।

পার্কে ঢুকতেই দেখা যায়, নানা ধরনের ফুলের বাগান, হাঁটার জন্য পাকা সড়ক, পথের পাশে ও বাগানের আশেপাশে বসে গল্প করার জন্য ২০টি বেঞ্চ, বিভিন্ন পশু পাখির অবয়বে ডাস্টবিন, পার্কের ভেতরে দর্শনার্থী শিশুদের জন্য শিশু কর্নার করা হয়েছে। সেখানে শিশুদের মেরি গো রাউন্ড (ঘূর্ণায়মান), স্লিপার, ঢেঁকি, দোলনা, ব্যাঙের ছাতাসহ আনন্দ উপভোগের নানা সুযোগ রয়েছে। এ ছাড়া পার্কের ভেতরেই দর্শনার্থীদের খাওয়া ও নাস্তার জন্য রয়েছে একটি রেস্তোরাঁ।

পার্কের শেষ প্রান্তে পশু পাখির জন্য চিড়িয়াখানার আদলে আলাদা আলাদা কর্ণার করা হয়েছে। সেগুলোর একটিতে ৬টি বানর লাফালাফি করছে, আর একটিতে ৬টি ভারতীয় ময়ূর, পাশেরটাতে ৮টি খরগোশ ছোটাছুটি করছে, একটি বড় খাঁচায় রয়েছে তিতির, টার্কি ও বনমোরগ। একটু দূরে আছে হরিণের একটি বড় বেষ্টনী। সেখানে ৪টি হরিণ রয়েছে, পাশেই বিচরণ করছে সাদা রাজহাঁস।

পার্কের মাঝখানে রয়েছে ম্যানগ্রোভ প্রজাতির আদর্শ বাগান, নার্সারি সেন্টার, বিভিন্ন বনজ, ফলদ, ওষুধি, বিরল ও বিলুপ্ত প্রজাতির সমন্বয়ে একটি মিনি বোটানিক্যাল গার্ডেন এবং সুুদৃশ্য ফুলের বাগান।

বিশ্রামাগারের সামনেই একটি সুদৃশ্য ফোয়ারা, পাশেই একটি পুকুর, পুকুরের চার পাশে চারটি পাকা ঘাট, মাঝখানে একটি সুন্দর ফোয়ারা, পুকুরে ভ্রমণপিপাসুদের জন্য রয়েছে একটি সুন্দর নৌকা। ওই নৌকায় একসঙ্গে ২০ জন ওঠা যাবে। পার্কের মাঝ বরাবর প্রায় ৫০ ফুট উঁচু একটি পর্যবেক্ষণ টাওয়ার। টাওয়ারের উপর উঠে দর্শনার্থীরা আশেপাশের গ্রামসহ সৌন্দর্য উপভোগ করতে পারবেন। অনেকেই পার্কের গেটে গিয়ে দাঁড়িয়ে ভেতরের দৃশ্য দেখেন।

তথ্যসূত্র 

ফেনী জেলার দর্শনীয় স্থান
বাংলাদেশের উদ্যান
রাম গোপাল বর্মা

পেনমেতসা রাম গোপাল বর্মা (জন্ম ৭ এপ্রিল ১৯৬২), প্রায়ই তার আদ্যক্ষর দিয়ে গঠিত আরজিভি নামে ডাকা হয়, একজন ভারতীয় চলচ্চিত্র পরিচালক, চিত্রনাট্যকার এবং প্রযোজক। তিনি তেলুগু এবং হিন্দি চলচ্চিত্রের পাশাপাশি টেলিভিশন নাটকে তার কাজের জন্য পরিচিত। বর্মা একাধিক ধারার চলচ্চিত্র পরিচালনা করেছেন, তন্মধ্যে রয়েছে সমান্তরাল চলচ্চিত্র এবং প্রামাণ্যনাট্য চলচ্চিত্র, যা সহিংস বাস্তবতা, প্রযুক্তিগত সূক্ষ্মতা এবং কারুকাজের জন্য সুপরিচিত। ভারতীয় চলচ্চিত্রের নবযুগের অন্যতম পথিকৃৎ হিসেবে পরিচিত, বর্মা রাজনৈতিক অপরাধ নাট্যধর্মী শুল (১৯৯৯)-এর চিত্রনাট্যের জন্য  জাতীয় চলচ্চিত্র পুরস্কার লাভ করেন। ২০০৪ সালে তিনি বিবিসি ওয়ার্ল্ডের ধারাবাহিক বলিউড বসেস-এর আলোচ্য বিষয় ছিলেন। ২০০৬ সালে, ফিল্ম সোসাইটি অফ লিংকন সেন্টার প্রকাশিত ফিল্ম কমেন্টের গ্রেডি হেনড্রিক্স বর্মাকে পরীক্ষামূলক চলচ্চিত্রে তার কাজের জন্য "বোম্বের সর্বাধিক সফল মাভারিক" হিসেবে উল্লেখ করেন।

বর্মা ভারতীয় রাজনৈতিক ত্রয়ী এবং ভারতীয় গ্যাংস্টার ত্রয়ী উপস্থাপনের জন্য পরিচিত; চলচ্চিত্র সমালোচক রাজীব মসন্দ ধারাবাহিকটিকে "হিন্দি চলচ্চিত্রের অন্যতম প্রভাবশালী সিনেমা" হিসেবে আখ্যায়িত করেন। এই ত্রয়ীর প্রথম কিস্তি সত্য সিএনএন-আইবিএন-এর সর্বকালের ১০০ সেরা ভারতীয় চলচ্চিত্রের তালিকাভুক্ত হয়। বর্মার সাম্প্রতিক আভঁ-গার্দ কাজগুলোর মধ্যে সফল কিছু কাজ হল রক্ত চরিত্র (২০১০)-এ  "রায়ালসিমা উপদলবাদ"-এর নাট্যধর্মী উপস্থাপনা, দ্য অ্যাটাকস অব ২৬/১১ (২০১৩)-এ "২০০৮ সালেরর মুম্বই আক্রমণ", কিলিং বীরাপ্পান (২০১৬)-এ "অপারেশন কোকুন", এবং বঙ্গভীতি। (২০১৬)-এ "বিজয়বাড়া দাঙ্গা"।

পুরস্কার এবং মনোনয়ন 
বর্মা একটি জাতীয় চলচ্চিত্র পুরস্কার, একটি বিমল রায় মেমোরিয়াল জাতীয় পুরস্কার, সাতটি রাজ্য নন্দী পুরস্কার, দুটি বলিউড ফিল্মফেয়ার পুরস্কার এবং পাঁচটি বলিউড মুভি পুরস্কার অর্জন করেছেন।

জাতীয় চলচ্চিত্র পুরস্কার

নন্দী পুরস্কার

ফিল্মফেয়ার পুরস্কার

ফিল্মফেয়ার পুরস্কার দক্ষিণ

বিমল রায় স্মৃতি জাতীয় পুরস্কার

আইফা পুরস্কার

বলিউড মুভি অ্যাওয়ার্ডস

জি সিনে পুরস্কার

স্ক্রিন পুরস্কার

স্টারডাস্ট পুরস্কার

অন্যান্য পুরস্কার

চলচ্চিত্রের তালিকা

তথ্যসূত্র

বহিঃসংযোগ 
   
 তাজ বাই চান্সে রাম গোপাল বর্মা

১৯৬২-এ জন্ম
জীবিত ব্যক্তি
২১শ শতাব্দীর ভারতীয় চলচ্চিত্র পরিচালক
২০শ শতাব্দীর ভারতীয় চলচ্চিত্র পরিচালক
তেলুগু ব্যক্তি
তেলুগু চলচ্চিত্র পরিচালক
ভারতীয় চলচ্চিত্র পরিচালক
ভারতীয় পুরুষ চিত্রনাট্যকার
ভারতীয় নাস্তিক
হিন্দি ভাষার চলচ্চিত্র পরিচালক
নন্দী পুরস্কার বিজয়ী
অন্ধ্রপ্রদেশের চলচ্চিত্র পরিচালক
জামিয়া ফরিদিয়া

আল ফরিদিয়া বিশ্ববিদ্যালয় বা জামিয়া ফরিদিয়া () পাকিস্তানের রাজধানী ইসলামাবাদের ফয়সাল মসজিদের কাছে অবস্থিত একটি মাদ্রাসা। ২০২০ সাল অনুযায়ী এই মাদ্রাসায় ১,২০০ জন শিক্ষার্থী ও ৬০ জনের বেশি শিক্ষক রয়েছে।

ইতিহাস 

১৯৭৭ সালে মুহাম্মদ আবদুল্লাহ গাজী এই মাদ্রাসাটি প্রতিষ্ঠা করেন। তিনি ১৯৯৮ সালের অক্টোবরে, অজ্ঞাত বন্দুকধারী কর্তৃক গুপ্তহত্যার শিকার হওয়া অবধি এর আচার্য ছিলেন। এরপর আব্দুল আজিজ গাজী নতুন আচার্য হন এবং তার ছোট ভাই আব্দুল রশীদ গাজীকে উপাচার্য হিসেবে নিযুক্ত করেন। আব্দুল আজিজ গাজীর নেতৃত্বে মাদ্রাসাটিতে ইংরেজি, বিজ্ঞান, কম্পিউটার, কুরআন ও অন্যান্য বিষয়ের উপর ক্লাস শুরু হয়। বলা হয়, তিনি নিজেই ইতিহাস ও দর্শন বিষয় পড়িয়েছেন।

বিশ্ববিদ্যালয়টিতে একটি প্রশস্ত লাইব্রেরি রয়েছে যেখানে বিজ্ঞান, ইতিহাস, শিক্ষা ও আরও অন্যান্য বিষয়ের উপর বই রয়েছে।

আরও দেখুন 
 জামিয়া হাফসা
 জামিয়া উলুমুল ইসলামিয়া

তথ্যসূত্র

বহিঃসংযোগ 
 

ইসলামাবাদের বিশ্ববিদ্যালয় ও মহাবিদ্যালয়
পাকিস্তানের মাদ্রাসা
পাকিস্তানে ইসলাম
১৯৭৭-এ প্রতিষ্ঠিত শিক্ষাপ্রতিষ্ঠান
ইসলামি বিশ্ববিদ্যালয় ও কলেজ
পাকিস্তানের দেওবন্দি মাদ্রাসা
১৯৯২-এ পাকিস্তানে প্রতিষ্ঠিত
দেওবন্দি শিক্ষাপ্রতিষ্ঠান
১৯৭১-এ পাকিস্তানে প্রতিষ্ঠিত
১৯৭১-এ প্রতিষ্ঠিত শিক্ষাপ্রতিষ্ঠান
মুহাম্মদ হায়াত সিন্ধি

মুহাম্মদ হায়াত আল-সিন্ধি (সিন্ধি: محمد حيات سنڌي) (মৃত্যু: ৩ ফেব্রুয়ারি ১৭৫০) ছিলেন একজন ইসলামি পণ্ডিত, যিনি উসমানীয় সাম্রাজ্যের সময়কালে বসবাস করতেন। তিনি সুফিবাদের নকশবান্দি তরিকার অনুসারী ছিলেন।

জীবনী 
তিনি সিন্ধুতে জন্মগ্রহণ করেন। পরে তিনি মৌলিক শিক্ষলাভের জন্য পাকিস্তানে চলে যান। এরপর তিনি মদিনায় চলে যান এবং ইব্রাহিম আল-কুরানী ও তার পুত্র মুহাম্মদ তাহির আল-কুরানীর অধীনে পড়াশোনা করেন। এখানে তিনি নকশবন্দি তরিকায় দীক্ষিত হন।

ছাত্র
তার এক ছাত্র ছিলেন মুহাম্মদ ইবনে আব্দুল-ওয়াহাব আন-নাজদি। তার সাথে তার ১১৩৬ হিজরিতে দেখা হয়েছিল। আবদুল্লাহ ইবনে ইব্রাহিম ইবনে সাইফ তাকে হায়াত সিন্ধির সাথে পরিচয় করিয়ে দেন।

দৃষ্টিভঙ্গি
তিনি হানাফি মাযহাবে প্রশিক্ষণ প্রাপ্ত হলেও তিনি হানবালি মাযহাবের একজন পণ্ডিতও ছিলেন।

তথ্যসূত্র

১৭৫০-এ মৃত্যু
সুফি ধর্মীয় নেতা
হানাফি ফিকহ পণ্ডিত
নকশবন্দি তরিকা
সিন্ধি ব্যক্তি
সুন্নি মুসলিম পণ্ডিত
মুহাদ্দিস
১৮শ শতাব্দীর পণ্ডিত
১৮শ শতাব্দীর ইসলামের মুসলিম পণ্ডিত
মুজাদ্দিদ
মুসলিম সংস্কারক
অস্ট্রো কনট্রোল

অস্ট্রো কনট্রোল (জার্মান : Österreichische Gesellschaft for Zivilluftfahrt) হল এয়ার নেভিগেশন পরিষেবা প্রদানকারী যা অস্ট্রিয় আকাশসীমা নিয়ন্ত্রণ করে। এর অবস্থান এবং অধিক্ষেত্র ভিয়েনায়, এর ভৌত অফিসও ভিয়েনায় অবস্থিত।  অস্ট্রো কনট্রোল সিভিল এয়ার নেভিগেশন সার্ভিসেস অর্গানাইজেশন (সিএনএসও) এর সদস্য।

তথ্যসূত্র

বহিঃসংযোগ 

 অস্ট্রো কনট্রোল (ইংরেজি)
 অস্ট্রো কনট্রোল (জার্মান)

ভিয়েনা ভিত্তিক সংগঠন
অস্ট্রিয়ায় বিমানচালনা
মৃগাঙ্কা মোহন সুর

মৃগাঙ্কা মোহন সুর পশ্চিমবঙ্গ রাজ্যসভার  ভারতীয় রাজনীতিবিদ ছিলেন।  ভারতীয় জাতীয় কংগ্রেস সদস্য হিসেবে প্রতিনিধিত্ব করেছিলেন।

তথ্যসূত্র

পশ্চিমবঙ্গের ভারতীয় জাতীয় কংগ্রেসের রাজনীতিবিদ
মৃত্যুর সাল অনুপস্থিত
পশ্চিমবঙ্গের রাজ্যসভা সদস্য
১৮৮৯-এ জন্ম
শুভাশিস চক্রবর্তী

শুভাশিস চক্রবর্তী  একজন ভারতীয় রাজনীতিবিদ, বর্তমানে রাজ্যসভায় দায়িত্ব পালন করছেন।

তথ্যসূত্র

পশ্চিমবঙ্গ থেকে রাজ্যসভার সদস্যরা
পশ্চিমবঙ্গের রাজ্যসভা সদস্য
কিরণ লাহামাত

কিরণ ইয়ামাজি লাহামাতে ভারতের মহারাষ্ট্র রাজ্যের একজন রাজনীতিবিদ। ২০১৯ সালে তিনি আহমেদনগরের আকোলে বিধানসভা কেন্দ্র থেকে এমএলএ হিসেবে নির্বাচিত হন। জাতীয়তাবাদী কংগ্রেস পার্টির সদস্য হিসেবে ১১২৮৩০ ভোট পেয়ে তিনি ভারতীয় জনতা পার্টির বৈভব পিচাদকে পরাজিত করেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
মহারাষ্ট্র বিধানসভার সদস্য ২০২৪-২০২৯
মহারাষ্ট্র বিধানসভার সদস্য ২০১৯-২০২৪
মহারাষ্ট্রের জাতীয়তাবাদী কংগ্রেস পার্টির রাজনীতিবিদ
সিনসিনাটাস ফ্যাবিয়ান ডি'আব্রেও

সিঙ্কিনাটাস ফাবিয়ান ডি'আব্রেও করাচি, ব্রিটিশ ভারত এর একজন প্রশাসক এবং রাজনীতিবিদ ছিলেন।

জীবনী
তিনি ১৮৬২ সালের ২৪ সেপ্টেম্বর জন্মগ্রহণ করেন। তার পিতা ম্যানুয়েল ডি'আব্রেও ১৮৪৬ সালে সিন্ধু চলে এসেছিলেন। সিঙ্কিনাটাস ম্যাগি গোমসের সাথে বিবাহ বন্ধনে আবদ্ধ হন যার সাথে তার পাঁচটি সন্তান ছিল, জো, ম্যাগি, আলফ্রেড, গুয়েনি এবং বিল।

তিনি সেন্ট প্যাট্রিক হাই স্কুল, করাচি এ অধ্যয়ন করেন। তবে, বাবার দুর্ভাগ্যজনক মৃত্যুর কারণে তাকে ১৬ বছর বয়সে পড়াশোনা বন্ধ করে জীবিকা নির্বাহ করতে হয়। তিনি প্রথম সিভিল অ্যান্ড মিলিটারি গেজেট এ কেরানি হিসাবে নিযুক্ত হন। দুই বছর পরে তিনি ব্রিতে যোগ দেন।
১৯১৭ সালে তিনি চাকরি থেকে অবসর নেন এবং বিভিন্ন সামাজিক ক্রিয়াকলাপে নিজেকে নিয়োজিত করেন। করাচির জনগণ তাকে অত্যন্ত সম্মান জানায়, যারা সিন্ধের ১২ জন নেতৃস্থানীয় নাগরিকের মধ্যে তার নাম উল্লেখ করে। ১৯২৯ সালের ২৫ জানুয়ারি তিনি মারা যান। 

ডি'আব্রেও অর্জিত সেনানিবাসের বাইরে জমি। ১৯০৮ সালে এটি করাচির প্রথম পরিকল্পিত জনপদ সিনসিনাটাস শহর নামে বিকশিত হয়, যা আজ উদ্যান পূর্ব-এর অংশ।

তথ্যসূত্র

১৮৬২-এ জন্ম
১৯২৯-এ মৃত্যু
গোয়ার রাজনীতিবিদ
ব্রিটিশ ভারতীয় ব্যক্তি
পর্তুগিজ ভারতের ব্যক্তি
করাচির রাজনীতিবিদ
ভারতীয় রোমান ক্যাথলিক
পাকিস্তানি রোমান ক্যাথলিক
সেন্ট প্যাট্রিক উচ্চ বিদ্যালয়, করাচীর প্রাক্তন শিক্ষার্থী
হাদিসশাস্ত্র (উলুমুল হাদিস)

হাদিস শাস্ত্র (আরবী: علم الحديث ইলমুল হাদিস বা "হাদিস বিজ্ঞান", উলুমুল হাদিস বা হাদিসের বিদ্যা বা হাদিস চর্চা বা হাদিস সমালোচনার বিজ্ঞান) হল মুসলিম মুহাদ্দিসদের বিজ্ঞ বিদ্বানদের দ্বারা ব্যবহৃত বেশ কয়েকটি ধর্মীয় বিদ্যার শাখা নিয়ে গঠিত শাস্ত্র ।

সংজ্ঞা
হাদিস বিশেষজ্ঞ জালাল উদ্দীন সুয়ুতী বর্ণনা করেছেন, যে বিদ্যার মূলনীতিগুলির দ্বারা সনদ তথা বর্ণনার সূত্র পরম্পরা এবং মতন যা হাদিসের মূলপাঠ, উভয়ের অবস্থা জানা যায় তা-ই ইলমুল হাদিস বা হাদিস বিজ্ঞান হিসেবে পরিচিত ।

এই বিজ্ঞানটি সনদ এবং মতন-এর সাথে সম্পর্কিত ,  তার উদ্দেশ্যটি হলো সহিহ তথা বিশুদ্ধ আর প্রামান্যটিকে   অন্যটি থেকে আলাদা করা । ইবনে হাজার আল আসকালানী বলেছেন, পছন্দসই সংজ্ঞাটি হ'ল: যে মূলনীতিগুলির দ্বারা বর্ণনাকারী এবং বর্ণনার অবস্থা নির্ধারিত হয় তার জ্ঞানকে উলুমুল হাদিস (হাদিসশাস্ত্র) বলে ।

প্রকার
পণ্ডিত ইসমাইল লুতফির মতে , হাদিস বিজ্ঞানের নির্দিষ্ট ব্যবহারবিধিমূলক কিছু শাখা অন্তর্ভুক্ত রয়েছে :
 
 প্রতিটি হাদিসের উদ্ভব সম্পর্কে এর পারিপার্শ্বিক পরিস্থিতির অধ্যয়ন । অর্থাৎ হাদিসটি কেন ব্যক্ত করা হয়েছে তার কারণগুলি জানা ;
 গারিবুল হাদিস ; 
 ইলাউল হাদিস 
 আল-হাদিসুল মুহতালিফ 
 নাসখ বা নাসিখ ও মানসুখ  
 শারহুল হাদিস 
 ইলমু জারাহ ওয়া তাদিল 
 ইলমুল রিজাল

ইতিহাস 
ইসলামের নবি মুহাম্মদের মৃত্যুর পরে তার উক্তি লিখিত ও মুখস্থ উভয় আকারে সংরক্ষণ করা হয়েছিল ।

ইসলামি ঐতিহ্য অনুসারে, দ্বিতীয় খলিফা উমর ইবনুল খাত্তাব সকল হাদিসকে সংগ্রহ করে একত্রিত করার প্রক্রিয়া শুরু করেছিলেন । তবে "কুরআন মুসলমানদের দ্বারা অবহেলিত হবে" এই আশঙ্কায় প্রচেষ্টা ছেড়ে দিয়েছিলেন (মুহাম্মদ যুবায়ের সিদ্দিকীর মতে)।

সত্যতা মূল্যায়ন 
ঐতিহ্যগত "দুটি প্রাঙ্গণ" এর উপর ভিত্তি করে হাদিসের সত্যতা নির্ধারণ করার জন্য হাদিসের পণ্ডিতগণ দ্বারা একটি উন্নয়নমূলক বিস্তৃত পদ্ধতি গৃহীত হয় :

 কোন হাদিসের বর্ণনার সত্যায়ন হলো "রাবীর (বর্ণনাকারীর) নির্ভরযোগ্যতার দ্বারা হাদিসকে সর্বোত্তম পরিমাপ করা ।" ('রাবী'-এর বহুবচন 'রুউয়াত' নামে পরিচিত);

 সুতরাং , " সাবধানে যাচাই করা " হাদিসের "ববর্ণনাকারী স্বীয় অবস্থান"  (ইলমু জারআ ওয়াত তাদিল ; ইলমুর রিজাল) এবং "তাদের বর্ণনার সূত্র পরম্পরার ধারাবাহিকতা" হাদিসের নির্ভরযোগ্যতা পরিমাপের সেরা উপায় ।

সহিহ হাদিস হওয়ার মানদণ্ড
সহিহ (বিশুদ্ধ) পর্যায়ের হাদিস হতে হলে, একটি ভিন্ন হাদিসকে (মুতাওয়াতির নয় এমন হাদিস) যাচাই কল্পে "অবশ্যই পাঁচটি পরীক্ষা নিরিক্ষায় উত্তীর্ণ হতে হবে":

সংশ্লিষ্ট বই 
হাদিসের প্রামাণ্যতা - মুহাম্মদ তাকি উসমানি

তথ্যসূত্র

বহিঃসংযোগ 
Hadith Science Magazine 
islamic-awareness.org

মুহাম্মাদ
হাদিস
ইসলামি ধর্মতত্ত্ব
ইসলামি পরিভাষা
জিলিঞ্জার (কোম্পানি)

মেটালবাউ কার্ল জিলিঞ্জার অস্ট্রিয়ার অন্যতম প্রাচীন ধাতব শিল্প সংস্থা। হিমেলবার্গ, কের্ন্‌টেনে অবস্থিত পারিবারিক ব্যবসার এই প্রতিষ্ঠান প্রতিষ্ঠিত হয়েছিল ১৫১৬ সালে। 

১৮৭৪ সাল থেকে সংস্থাটি জিলিঞ্জার এবং অফনার পরিবার দ্বারা পরিচালিত। আজও এটি ধাতব সরঞ্জাম উৎপাদন এবং নির্মাণ কাজ অব্যাহত রেখেছে।

আরো দেখুন 
 প্রাচীনতম সংস্থার তালিকা

তথ্যসূত্র

বহিঃসংযোগ 
 কোম্পানির হোমপেজ

অস্ট্রিয়ার ধাতব কোম্পানি
১৬শ শতাব্দীতে প্রতিষ্ঠিত প্রস্তুতকারক কোম্পানি
তানজিয়া জামান মিথিলা

তানজিয়া জামান মিথিলা (জন্ম: ৩১ জানুয়ারি ১৯৯৪) একজন বাংলাদেশী মডেল, টেলিভিশন উপস্থাপিকা, চলচ্চিত্র অভিনেত্রী এবং সুন্দরী প্রতিযোগিতার শিরোপাধারক, যিনি মিস ইউনিভার্স বাংলাদেশ ২০২০-এর বিজয়ী। রোহিঙ্গা শিরোনামে একটি বলিউড চলচ্চিত্রে তিনি মুখ্য অভিনেত্রী হিসেবে অংশ নেবেন।

সুন্দরী প্রতিযোগিতা

ফেস অব বাংলাদেশ ২০১৯ এবং ফেস অব এশিয়া ২০১৯ 
মিথিলা দক্ষিণ কোরিয়ার রাজধানী সিউলে অনুষ্ঠিত 'ফেস অব এশিয়া' ২০১৯-এ বাংলাদেশের প্রতিনিধিত্বকারী প্রতিযোগী হিসেবে অংশ নেন। প্রতিযোগিতাটিতে ইন্দোনেশিয়ার আইয়ু মওলিদা ফেস অব এশিয়া ২০১৯-এর বিজয়ী হিসেবে মুকুট অর্জন করেছিলেন।

'মিস সুপারন্যাশনাল' ২০১৯ 
মিথিলা মিস সুপারন্যাশনাল বাংলাদেশ ২০১৯-এর মুকুট অর্জন করেছিলেন। পরে মিস সুপারানশনাল ২০১৯-এ বাংলাদেশের প্রতিনিধিত্বকারী হিসেবে অংশ নেওয়ার সুযোগ পেলেও, তিনি প্রতিযোগিতা থেকে সরে আসার সিদ্ধান্ত নেন।

মিস ইউনিভার্স বাংলাদেশ ২০২০ এবং মিস ইউনিভার্স ২০২০ 
২০২০ সালের ৫ এপ্রিল, রেডিসন ব্লু ঢাকা ওয়াটার গার্ডেনে মিস ইউনিভার্স বাংলাদেশ ২০২০ অনুষ্ঠিত হয়। প্রতিযোগিতাটিতে মিথিলা মিস ইউনিভার্স বাংলাদেশ ২০২০-এর বিজয়ী হিসাবে নির্বাচিত হন। ফলে তিনি মিস ইউনিভার্স ২০২০-এ বাংলাদেশের প্রতিনিধিত্ব করার অধিকার লাভ করেন। তবে পরে বাংলাদেশি আয়োজক কর্তৃপক্ষ দেশে লকডাউন অবস্থা বিরাজমান থাকায় সময় স্বল্পতা ও যথাযথ প্রস্তুতিতে ঘাটতির কারণে মিথিলার নাম প্রত্যাহারের জন্য আবেদন জানায় ও সেই আবেদন মিস ইউনিভার্স কর্তৃপক্ষ গ্রহণ করে।

তথ্যসূত্র

বহিঃসংযোগ 
 
 

১৯৯৪-এ জন্ম
জীবিত ব্যক্তি
বাংলাদেশী নারী মডেল
মিস ইউনিভার্স বাংলাদেশ বিজয়ী
মিস ইউনিভার্স ২০২০-এর প্রতিযোগী
ঢাকার ব্যক্তি
বাংলাদেশী অভিনেত্রী
বাংলাদেশী চলচ্চিত্র অভিনেত্রী
হিন্দি চলচ্চিত্র অভিনেত্রী
২১শ শতাব্দীর বাংলাদেশী অভিনেত্রী
প্রশান্ত দেববর্মা

প্রশান্ত দেববর্মা (জন্ম ১৩ জানুয়ারি ১৯৭৬) একজন ভারতীয় রাজনীতিবিদ এবং ত্রিপুরা বিধানসভার একজন বিধায়ক। তিনি ইন্ডিজেনাস পিপলস্ ফ্রন্ট অফ ত্রিপুরা (আইপিএফটি) দল থেকে ২০১৮ ত্রিপুরা বিধানসভা নির্বাচনে রামচন্দ্রঘাট (বিধানসভা কেন্দ্র) থেকে নির্বাচিত হন।

প্রাথমিক জীবন 
দেববর্মা ১৯৭৬ সালের ১৩ জানুয়ারি নীল মোহন দেববর্মার কাছে জন্মগ্রহণ করেন।

রাজনৈতিক জীবন 
তিনি ২০১৮ ত্রিপুরা বিধানসভা নির্বাচনে সিপিআইএম প্রার্থী পদ্ম কুমার দেববর্মার  সঙ্গে প্রতিদ্বন্দ্বিতা করেছিলেন এবং ৪,২৩৫ ভোটের ব্যাবধানে জয়ী হন। তিনি ৫৬.২২% ভোট পেয়ে ত্রিপুরা বিধানসভায় নির্বাচিত হন।

তথ্যসূত্র 

১৯৭৬-এ জন্ম
জীবিত ব্যক্তি
ত্রিপুরার রাজনীতিবিদ
ত্রিপুরা বিধানসভার সদস্য ২০১৮-২০২৩
ইন্ডিজেনাস পিপলস ফ্রন্ট অফ ত্রিপুরার রাজনীতিবিদ
বলরামপুর জেলা, ছত্তিশগড়

বলরামপুর-রামানুজগঞ্জ জেলাটি ভারতের ছত্তিশগড় রাজ্যের একটি জেলা। জেলাটিকে ২০১২ সালের ১৭ই জানুয়ারী সরগুজা জেলার থেকে পৃথক করে আলাদা জেলার মর্যাদা দেওয়া হয়।  বলরামপুর-রামানুজগঞ্জ জেলা ছত্তিসগড় রাজ্যের উত্তর অংশে অবস্থিত।

রামনুজগঞ্জ বলরামপুর জেলার অন্যতম ঐতিহাসিক স্থান। এটি বলরামপুর জেলার সর্বাধিক জনবহুল শহর। রামানুজগঞ্জ ছত্তিশগড়- ঝাড়খণ্ড রাজ্যের সীমান্ত শহর। নিকটতম বিমানবন্দরগুলি হল রাঁচি এবং রায়পুর । নিকটতম রেলস্টেশনগুলি হল গড়ওয়া এবং অম্বিকাপুর । জেলাটি পূর্বদিকে ঝাড়খণ্ড রাজ্য দ্বারা উত্তরে উত্তরপ্রদেশ রাজ্য দ্বারা এবং পশ্চিমে মধ্যপ্রদেশ রাজ্য দ্বারা সীমাবদ্ধ। জেলার ৩৬% মানুষ তফসিলি উপজাতিভুক্ত।

পর্যটন 

 দীপাদিহ (প্রাচীন ভাস্কর্য)
 রাকসগান্ডা ,
 তাতাপানি (উষ্ণ প্রস্রবণ)

শিক্ষা 
বলরামপুর-রামানুজগঞ্জ জেলার একমাত্র বিশ্ববিদ্যালয় সরগুজা বিশ্ববিদ্যালয়টি যা ২রা সেপ্টেম্বর, ২০০৮ সালে নির্মিত হয়েছিল।

জনমিতি 
২০১১ সালের আদমশুমারি অনুসারে জনসংখ্যার ৩২,৯২% জনগণ সরগুজিয়া ভাষায় ২৬,৪৩% জনগণ সাদ্রি ভাষায়, ১২,৩২% হিন্দি ভাষায়, ৮,৭৬% ভোজপুরি ভাষায়, ৭,৩৫% কুরুখ ভাষায়, ১.৮৪% কোরয়া ভাষায়, ১.৫৮% গোন্ডি এবং ১.৩৭% জনগণ বাংলা ভাষায় কথা বলেন।

প্রশাসন

তথ্যসূত্র 

 
ছত্তিশগড়ের জেলা
বলরামপুর রামানুজগঞ্জ জেলা
হুসেন দলওয়াই

হুসেন দলওয়াই (জন্ম ১৯২২), একজন ভারতীয় রাজনীতিবিদ ভারতীয় জাতীয় কংগ্রেস থেকে রত্নগিরি (লোকসভা কেন্দ্র) থেকে নির্বাচিত হন।
 তিনি মহারাষ্ট্র থেকে ৩ এপ্রিল ১৯৮৪ থেকে ২ এপ্রিল ১৯৯০ মেয়াদের জন্য রাজ্যসভার সদস্য নির্বাচিত হন কিন্তু ২৮ ডিসেম্বর ১৯৮৪ সালে লোকসভা সদস্য হওয়ার সময় পদত্যাগ করেন।

তথ্যসূত্র

১৯২২-এ জন্ম
রত্নগিরি জেলার ব্যক্তি
মহারাষ্ট্রের রাজ্যসভা সদস্য
সম্ভাব্য জীবিত ব্যক্তি
মারাঠি রাজনীতিবিদ
২০২২-এ মৃত্যু
অষ্টম লোকসভার সদস্য
মহারাষ্ট্র বিধানসভার সদস্য ১৯৬২-১৯৬৭
মহারাষ্ট্র বিধানসভার সদস্য ১৯৬৭-১৯৭২
মহারাষ্ট্র বিধানসভার সদস্য ১৯৭২-১৯৭৮
মহারাষ্ট্রের লোকসভা সদস্য
তেজা সিং দারদি

তেজা সিং দারদি (মৃত্যু ২৭ এপ্রিল ১৯৯৮) ছিলেন একজন ভারতীয় রাজনীতিবিদ। তিনি অকালি দলের সদস্য হিসাবে, ভারতের সংসদের নিম্নকক্ষ লোকসভায় পাঞ্জাবের বাথিন্ডার প্রতিনিধিত্বকারী সংসদ সদস্য ছিলেন।

তথ্যসূত্র

পাঞ্জাব, ভারতের লোকসভা সদস্য
অষ্টম লোকসভার সদস্য
১৯৯৮-এ মৃত্যু
শিরোমণি অকালী দলের রাজনীতিবিদ
শ্যামল দত্ত (রাজ্যপাল)

শ্যামল দত্ত ভারতের নাগাল্যান্ড রাজ্যের প্রাক্তন রাজ্যপাল।

শ্যামল দত্ত ১৯৪১ সালের ১০ মে জন্মগ্রহণ করেন। তিনি জুলাই ১৯৬৫ সালে ভারতীয় পুলিশ সার্ভিস এ যোগদান করেন। তিনি  পশ্চিমবঙ্গের এর বেশ কয়েকটি জেলায় এবং কলকাতা শহরে ডেপুটি পুলিশ কমিশনার হিসাবে কাজ করেছেন।

জানুয়ারি ১৯৭৯ সাল থেকে তিনি বিভিন্ন পদে দায়িত্ব পালন করছেন।

দত্ত  ভারতীয় পুলিশ পদক এবং বিশিষ্ট সেবার জন্য রাষ্ট্রপতির পুলিশ পদক পেয়েছেন।

শ্যামল দত্ত ২০০২ সালের ২৮ জানুয়ারি নাগাল্যান্ডের রাজ্যপাল হন।

আরো দেখুন 
নাগাল্যান্ডের রাজ্যপাল

বহিঃসংযোগ
 

ভারতীয় পুলিশ কর্মকর্তা
নাগাল্যান্ডের গভর্নর
জীবিত ব্যক্তি
১৯৪১ জন্ম

নাগাল্যান্ডের রাজ্যপাল
১৯৪১-এ জন্ম
অনিমেষ দেববর্মা

অনিমেষ দেববর্মা, ত্রিপুরার জাতীয় সম্মেলন দলের নেতা এবং ত্রিপুরা রাজ্য, বিধানসভার প্রাক্তন সদস্য। দেববর্মা পূর্বে টুইপ্রার আদিবাসী জাতীয়তাবাদী দল এর সদস্য ছিলেন। 

তিনি ত্রিপুরায় বিদ্যুৎ সমস্যার জন্য একটি প্রস্তাব করেছিলেন। তিনি বর্তমানে জেলা পরিষদ এলাকায় বসবাসকারী ত্রিপুরার জনগণের জন্য স্বায়ত্তশাসিত রাজ্যের দাবি উত্থাপন করেছেন।
তিনি 'আনিমেষ বাবু' এবং এনসিটির পিতা' নামে পরিচিত।

তথ্যসূত্র 

জীবিত ব্যক্তি
ত্রিপুরার রাজনীতিবিদ
ত্রিপুরী ব্যক্তি
ইন্ডিজেনিয়াস ন্যাশনালিস্ট পার্টি অব তুইপ্রার রাজনীতিবিদ
ত্রিপুরা বিধানসভার সদস্য ২০০৩-২০০৮
১৯৭০-এ জন্ম
তিপ্রা মোথা পার্টির রাজনীতিবিদ
ত্রিপুরা বিধানসভার সদস্য ২০২৩-২০২৮
খোয়াই জেলার ব্যক্তি
ত্রিপুরার বিরোধী দলনেতা
ত্রিপুরার রাজ্য মন্ত্রিপরিষদের মন্ত্রী
বৃষকেতু দেববর্মা

বৃষকেতু দেববর্মা একজন ভারতীয় রাজনীতিবিদ এবং ত্রিপুরা বিধানসভার একজন বিধায়ক। তিনি আই.পি.এফ.টি নামক ত্রিপুরার একটি আঞ্চলিক দল থেকে নির্বাচিত। তিনি সিমনা বিধানসভা কেন্দ্রকে প্রতিনিধিত্ব করেন।

তথ্যসূত্র

ত্রিপুরা বিধানসভার সদস্য ২০১৮-২০২৩
জীবিত ব্যক্তি
১৯৭৭-এ জন্ম
ত্রিপুরী ব্যক্তি
ত্রিপুরা বিধানসভার সদস্য ২০২৩-২০২৮
তিপ্রা মোথা পার্টির রাজনীতিবিদ
ইন্ডিজেনাস পিপলস ফ্রন্ট অফ ত্রিপুরার রাজনীতিবিদ
ত্রিপুরার রাজ্য মন্ত্রিপরিষদের মন্ত্রী
নগেন্দ্র নাথ ঝা

নগেন্দ্র নাথ ঝা (৫ জানুয়ারি ১৯৩৫ – ১৫ জুন ২০২০) একজন ভারতীয় কূটনীতিক ছিলেন।
ঝা ১৯৩৫ সালের ৫ জানুয়ারি জন্মগ্রহণ করেন। দিল্লি বিশ্ববিদ্যালয় এবং কেমব্রিজ বিশ্ববিদ্যালয় থেকে স্নাতক নেওয়ার পর, তিনি ১৯৫৭ সালে ফরেন সার্ভিসে যোগদান করেন এবং আয়ারল্যান্ডে (১৯৭৭-১৯৭৯), তুরস্কে (১৯৭৯-১৯৮১), কুয়েত (১৯৮৪-১৯৮৯), যুগোস্লাভিয়া (১৯৮৯-১৯৯০) এবং শ্রীলঙ্কায় (১৯৯০-১৯৯৩) ভারতীয় রাষ্ট্রদূত হিসেবে দায়িত্ব পালন করেন। অবসর গ্রহণের পর তিনি আন্দামান ও নিকোবর দ্বীপপুঞ্জের লেফটেন্যান্ট গভর্নর (২০০১-২০০৪) এবং পন্ডিচেরির লেফটেন্যান্ট গভর্নর (২০০৪) পদে ছিলেন

তথ্যসূত্র

বহিঃসংযোগ 
 http://www.hindu.com/2004/01/02/stories/2004010203800300.htm 
 https://archive.today/20130111161543/http://www.exploreandaman.in/about-andamans.html

১৯৩৫ জন্ম
২০২০ মৃত্যু
ভারতীয় কূটনীতিবিদ
আয়ারল্যান্ডে ভারতের রাষ্ট্রদূত
তুরস্কে ভারতের রাষ্ট্রদূত
যুগোস্লাভিয়ায় ভারতের রাষ্ট্রদূত
পুদুচেরির উপরাজ্যপাল
আন্দামান ও নিকোবর দ্বীপপুঞ্জের উপরাজ্যপাল
১৯৩৫-এ জন্ম
২০২০-এ মৃত্যু
দিল্লি বিশ্ববিদ্যালয়ের প্রাক্তন শিক্ষার্থী
কেমব্রিজ বিশ্ববিদ্যালয়ের প্রাক্তন শিক্ষার্থী
ডেল্টা-জিনোম

ডেল্টা-জিনোম ১৯২৩ সালে প্রতিষ্ঠিত একটি অস্ট্রিয় মোটরসাইকেল নির্মাতা কোম্পানি ছিল। ১৯৩০ এর দশকের গোড়ার দিক পর্যন্ত এই কোম্পানি জেএপি ইঞ্জিনযুক্ত মোটরসাইকেল তৈরি করেছে। দ্বিতীয় বিশ্বযুদ্ধের পরে উৎপাদন পুনরায় শুরু করেছিল এবং ১৯৫৫ সাল পর্যন্ত রোটাক্স ইঞ্জিন ব্যবহার করে মোটরসাইকেল তৈরি করেছে।

তথ্যসূত্র 

অস্ট্রিয়ার মোটরসাইকেল প্রস্তুতকারক
গোল্ডেন স্টার ব্যাংক

গোল্ডেন স্টার ব্যাংক ইউরোপে উত্তর কোরিয়ার সর্বশেষ ব্যাংক ছিল।

ইতিহাস 
এটি ১৯৮২ সালে অস্ট্রিয়ার ভিয়েনায় প্রতিষ্ঠিত হয়েছিল এবং তাইসং ব্যাঙ্কের মালিকানাধীন ছিল।  ২০০৩ সালে অস্ট্রিয় স্বরাষ্ট্র মন্ত্রক একটি প্রতিবেদন প্রকাশ করেছিল, যাতে দাবি করা হয়েছিল যে ব্যাংকটি গুপ্তচরবৃত্তিতে জড়িত এবং অর্থ পাচার, জাল মুদ্রা বিতরণ এবং তেজস্ক্রিয় পদার্থের অবৈধ বাণিজ্য লিপ্ত।   অর্থ পাচারের সন্দেহ এবং উত্তর কোরিয়ার অস্ত্র সরবরাহের সন্দেহে ২০০৪ সালের জুনে ব্যাংকটি বন্ধ করে দেওয়া হয়েছিল।

আরো দেখুন 
 ব্যাঙ্কো ডেল্টা এশিয়া

তথ্যসূত্র

 
উত্তর কোরিয়ার ব্যাংক
অস্ট্রিয়ার ব্যাংক
বিলুপ্ত ব্যাংক